Ясмин (Yasmin) е 21-дневно хапче, което означава, че го приемате в рамките на 21 дена и след това правите седем дневна пауза, без прием на таблетки. Което означава, че леко се различава от Клайра (Qlaira), която се приема 28 дена, без почивка.
Двете лекарства съдържат различни хормони. Ясмин (Yasmin) съдържа етинилестрадиол, вид естроген, и дроспиренон – вид прогестерон, а Клайра (Qlaira) съдържа естрадиол и диеногест. За разлика от Клайра (Qlaira), която е 4-фазно хапче съдържащо различни количества хормони, Ясмин (Yasmin) съдържа само една доза (1-фазно хапче).
И двете лекарства се произвеждат от Bayer, и двете са търговски марки, на чиито опаковки ще видите едно и също лого на компанията.